NOTAT

Til:	Sagen
Sagsnr.:	000291-2012
Vedr:	Indsigelser og ændringsforslag til lokalplanforslag 1081
Dato:	13.05.2013

Der var ved indsigelsesfristens udløb den 24.04.2013 modtaget syv indsigelser eller ændringsforslag.

Nedenfor er hvert indlæg behandlet hvert for sig.

Daniel Jensen, Skolegade 26A:

Forslag om at grave fiberkabel ned i Skolegade, når der skal graves så meget alligevel.

Forvaltningens bemærkninger

Emnet ligger udenfor lokalplanens område og indhold.

Henvendelsen henvises til de lokale udbydere af fibernet.

Forvaltningens indstilling:

Ingen ændring i lokalplanen.

Finn A. Sørensen, Skolegade 26 og Sonja Nordestgaard,

Danmarksgade 10:

Forslag fra naboejendommen om at opsætte et ca. 180 cm. højt stakit eller hegn mellem Skolegade 26-28 og den kommende byggeplads.

Forvaltningens bemærkninger

Forslaget vedrører selve byggeriet og der vil i den forbindelse blive opsat hegn omkring byggepladsen.

Henvendelsen vil blive formidlet til byggeleder.

Forvaltningens indstilling

Ingen ændring i lokalplanen.

Vestforsyning

En Ø100 beton regnvandsledning går gennem områdets nordlige del.

En Ø 200 pvc spildevandsledning går gennem områdets nordlige del.

Disse ledninger skal enten respekteres eller flyttes.

Forvaltningens bemærkninger

Projekteringen vil afgøre om det bliver nødvendigt at flytte de to ledninger.

Det samme gælder et højspændingskabel i det sydøstlige hjørne af lokalplanområdet.

Forvaltningens indstilling

I lokalplanens redegørelse, under afsnittet ”Tilladelser efter anden lovgivning”, tilføjes til sidst:

”Der ligger eksisterende regnvandsledning og spildevandsledning i lokalplanområdets nordlige del.

”Der ligger eksisterende højspændingskabel i lokalplanområdet”.

Midt- og Vestjyllands Politi, Holstebro

Man mener at det vil være et trafiksikkerhedsmæssigt problem, at en del af trafikken fra P-huset bliver anvist højresving ud ad Skolegade, hvis der kortvarigt opstår kødannelse frem mod Bisgårdgade-krydset om eftermiddagen. Så må trafikanterne lidt længere ude dreje til venstre ad Beringsvej til Frøjkvej, der er meget befærdet, og derfor farlig at krydse.

Forvaltningens bemærkninger

De trafikmængder der er tale om er så små at Kommunens trafiktekniske rådgiver Rambøll har vurderet, at det ikke vil aflede særlige trafiktekniske – eller sikkerhedsmæssige problemer at opsætte et elektronisk venstresving forbudt skilt. Det aktiveres automatisk ved spidsbelastning under udkørsel fra P-huset. Sidevejstrafikken ved Frøjkvej, og ekstra trafik fra P-huset, er så forholdsvis lille, at det ikke vil påvirke trafikbilledet.

Indstilling

Ingen ændring i lokalplanen.

Holstebro Valgmenighed

Valgmeninghedsbestyrelsen har ingen indvendinger mod et parkeringshus til 400 biler og man er indforstået med bygningshøjden ud mod Skolegade på 10,50 meter. Man vil dog gerne bede om at der bliver tilknyttet en kompetent arkitekt til opgaven, så bygningen bliver i harmoni med de øvrige bygninger i Skolegade.

Endvidere beder man om at der ikke indføres tidsbegrænsning i P-huset, da Valgmenigheden ofte har arrangementer.

Man udtrykker håb om at den valgte trafiktekniske løsning i Bisgårdgadekrydset bliver god.

Forvaltningens bemærkninger

Der arbejdes hen mod en projekteringsmåde, der betyder at det bliver en totalrådgiver (arkitekt), som kommer til at forestå bygningsdesignet.

Den tidsbegrænsning der arbejdes med er 3 timer. Derfor må det forventes at de allerfleste arrangementer i Valgmenigheden må kunne holdes inden for dette tidsrum.

Forvaltningen har stor tiltro til at krydsudformning og indretning vil blive god.

Forvaltningens indstilling

Ingen ændring af lokalplanen.

Ejerlejlighedsforeningen Skolegade 37

Foreningen frygter at der bliver mere trafik i Skolegade end i dag, hvor trafikken allerede er steget en del de seneste år som følge af Nettobutik på Banetoften, ny lægeklinik og ændret krydsudformning i Bisgårdgade-Voldgade.

Foreningen foreslår derfor at der laves hastighedsdæmpende bump, skiltes for max. 40 km/t og etableres gennemkørselsforbud for køretøjer over 3500 kg. (især busser).

Grundlæggende er ejerforeningen positivt stemt overfor P-huset.

Forvaltningens bemærkninger

For at få et aktuelt billede af trafikken i Skolegade er der i april 2013 gennemført en tælling. Den viser at årsdøgntrafikken er 2.383 køretøjer. Det er et relativt lavt trafiktal set i forhold til vejens kapacitet. Mht. hastighed kører 72% af trafikanterne under 50 km/t og kun 6% mellem 50 og 60 km/t. ved målestedet, ca. 100 meter vest for Bisgårdgade. Af de 2.383 biler er 51 busser og lastbiler.

Alt i alt burde trafikken til og fra P-huset ikke påvirke det samlede trafikbillede i Skolegade nævneværdigt.

At beboere så oplever at de tunge køretøjers lavfrekvente støj som generende kan ikke tilbagevises. Forvaltningen vurderer at Skolegade er en almindelig bygade, hvor man må tåle tung trafik i det beskedne omfang den har i dag. Ejerforeningens forslag henvises til nærmere drøftelse med Trafik & Park.

De foreslåede ændringer ligger alle uden for lokalplanområdet og giver således ikke anledning til ændringer.

Forvaltningens indstilling

Ingen ændring i lokalplanen.

Holstebro Provsti

Provstiudvalget har ingen bemærkninger til lokalplanforslaget.

Forvaltningens bemærkninger

ingen

Forvaltningens indstilling

Ingen ændring i lokalplanen.